Geležių Antakalniai
Geležių Antakalniai – kaimas Vilniaus rajono savivaldybėje, 8 km nuo Sudervės, prie kelio Geležių Antakalniai – Vaigeliškės. Įsikūręs abipus Vaigalės. Šiaurėje ir vakaruose plyti Dūkštų miškas, yra Neries regioninis parkas. Kaimo vakaruose 2011 metais pastatyta šv. Marijos koplyčia. Netoli kaimo tebestovi sovietmečio bunkeris. Pietrytinėje kaimo dalyje išlikusios XIX–XX amžiaus neveikiančios kapinaitės.